《次韵孙志康喜贾子庄还任》
宋代·苏过

君王物物与恩均，令尹还须畏吏民。投劾赋归无二顷，上书遮阙有千人。

朝阳升处幽阴破，暖律回时草木春。看取子文无喜愠，从来冰鉴恃尧仁。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。